Ego Odo, dux Burgundię, notum facio tam presentibus quam futuris, quod Willelmus, filius domine Hodierne de Sauz, laude et ascensu Josberti de Maiseio, patris sui, pignore obligavit Helyeh de Monte Barri, quicquid habebat apud Marmaniam et apud Sanctum Georgium de Lucenai, pro XXX tribus libris Pruviniensis monetę, tali conditione, quod si ipse Willelmus de vita decederet, guageriam eamdem fratres de Fonteneti in elemosinam habeant, si eam redimere vellent. Et ut ratum hoc sit, presenti scripto sigillum meum apposui. Actum anno Gratię M°CC°IX° mense junio.